Public procurement notice: Contract Award Notice
Published: 2023-10-27
Buyer: Nyíregyházi Egyetem
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work | 45212200 | 45300000 | 45310000
Estimated value: 972416136 HUF
Award criteria: The most economic tender

Technical requirements: A "Nyíregyházi Egyetem energetikai felújítás 1." a felhívásban, a közbeszerzési dokumentumokban, valamint a műszaki dokumentumokban foglaltak szerint:
Az uszodában található egy 25 méter hosszú 13,5 méter széles 5 sávos oktatómedence. Az uszodatér a hozzátartozó épületrészekkel, szerkezetekkel és uszoda- és épületgépészettel 1995-ben került utoljára jelentősebb felújításra, de az elhasználódás és a termálvíz használata miatt ismételten nagyobb felújítás szükséges. Fentiek miatt az épület teljes felújítása, energetikai racionalizálása, valamint megújuló energiaforrás hasznosítása lehetőségének tervezése szükséges.Az épületet ragasztott fa főtartókkal kialakított magastetővel, cserépfedéssel rendelkezik.
Az épület nyílászárói fa szerkezetűek. Ezen nyílászárók semmilyen szempontból nem felelnek meg a mai követelményeknek, valamint szerkezeti állapotuk kapcsán is cserére szorulnak. A meglévő tetőablakok sem esztétikai-, sem szerkezeti szempontból nem szükségesek, megszüntethetőek.
Az épület homlokzati burkolattal rendelkezik, melynek bontása, és új homlokzatburkolat kialakítása szükséges. A jelenlegi burkolat alatti rétegek bizonytalanok, új homlokzati hőszigetelő réteg kialakításáról kell majd gondoskodni.
A meglévő tetőrétegrendet kívülről befelé haladva vissza kell bontani teljes egészében a belső burkolat síkjáig. Ezután a megmaradó belső burkolatra egy teljesen új nagy szakítószilárdságú lég és párazáró kombinált fóliát kell elhelyezni párazáró rétegként. A párazáró réteg elhelyezését megfelelően elkészített alapfelületre kell végezni. A párazáró rétegre először elhelyezésre kerül a hőszigetelő mag, 20cm vastag homogén teljes keresztmetszetében víztaszító, tűzálló kőzetgyapot hőszigetelés két rétegben 10+10 cm vastagságban. Ezután kerül elhelyezésre az extrém alacsony páradiffúziós ellenállású (Sd=0,2 m) vízzáró alátétfólia, a vízszintes sávokban fektetve, lejtésirányú átlapolásokkal, majd a tetőhéjazat aljzatát biztosító 2,4 cm impregnált, láng- és gombamentesített teljes felületű deszkaaljzat. A tetőfedés bitumenes elválasztó rétegen dupla állókorcos alumínium lemez fedés, falczselés korctömítéssel.
A belső burkolatra a belső tér felé 1 rtg. nagy szakítószilárdságú lég és párazáró kombinált fólia kerül elhelyezésre felső felületén kiterítve, öntapadó szalaggal felületfolytonosítva. Erre gipszkarton szerelőváz és 15 mm vastagságú nedvességre érzéketlen építőlemez burkolat kerül. A meglévő falszerkezet rétegrendjét kívülről befelé haladva vissza kell bontani teljes egészében a belső burkolat síkjáig.
A homlokzati nyílászárók műanyag szerkezetű, passzívház minősítésű, hőszigetelő üvegezésű az EN 14351-1 szabványnak megfelelőek legyenek.
Homlokzat: Szerelt homlokzatburkolat: szálerősített cement burkolat (fehér) A nyílászárók toktoldókkal kerülnek beépítésre, általánosságban két oldalt 5-5 cm, alul 6,2 cm magasságú párkányfogadó kerül elhelyezésre.
Nyílászárók: Új, korszerű hőszigetelt műanyag nyílászáró ötkamrás kivitelben standard kemény műanyag profilrendszer, horganyzott idomacél merevítéssel, 3 rétegű hőszigetelő üvegezéssel fehér színű külső-, fehér belső tok és szárnyfelület felület Ug=1,0 W/m2K, Uw=1,15 W/m2K
Bádogos szerkezetek: a nyílászárók párkánya 0,7 mm vtg. Coil-Coating eljárással készített festett alumínium lemezből táblalemez sima felülettel 17 P.10 prefafehér, ahol a lábazati hőszigetelés felső síkja szabadperemesen marad és a a felület lefedését bádoglemezzel kell megóvni.
A létesítményben a felújítás során egy akadálymentes mosdó kerül kialakításra az uszoda szárny földszintjén, az öltöző blokk mellett. Ennek vízellátását meglévő hálózatra kívánjuk kötni, illetve szennyvíz ellátása is meglévő pincei gerinc hálózatra köt rá. Az épületben emiatt nem keletkezik jelentős többletterhelés. A hidegvíz, HMV és cirkulációs vezetékeket vastag zártcellás csőhéj-szigeteléssel kell ellátni.
A szennyvíz hálózat anyaga műanyagcső, falhoronyban, padlóban, épületen kívül terepszint alatt, földárokban fektetve. A vezetéket folyásirányban lejtéssel kell szerelni, a lejtés mértéke épületen belül 1-2%, épületen kívül 0,5%. Az iránytörésekben és csatlakozásokban tisztítóakna, a telekhatáron belül fogadóakna kiépítése szükséges.
A tervezett épület hőellátását a továbbiakban is a városi távhő vezetékről kívánjuk fedezni. Az összes teljesítmény ~292,94 kW. A távhővezeték az utcáról az alagsori gépházba érkezik meg. A távhőközpont felújítása a távhőszolgáltató hatásköre. Jelen projekt tervezési határa a távhő szekunder oldali osztó-gyűjtője. A jelenleg tervezett épület (tornaterem és uszoda) fűtési hővesztesége: ~118,11 kW. Hőleadóként az általánosan használt helyekben, termekben,
öltözőkben, pincében radiátorok kerülnek kiépítésre, míg a tornaterem hőszükségletének fedezésére termoventilátoros körök kerülnek kialakításra.
Az épület komplett hűtési tervezése nem mérvadó. A keletkezett hőterhelés elszállítása érdekében utóhűtővel ellátott légkezelőgépeket terveztünk, így hűtési hőleadó nincs az épületben.


Winner: KE-VÍZ 21 Építőipari zártkörűen működő Részvénytársaság
Award value: 972416136
Number of bids: 8